
Beth yw barn athrawon a disgyblion am hunan asesu ac asesu cyfoedion fel strategaeth asesu ar gyfer dysgu?
“Assessment for learning (AFL) is an approach to teaching and learning that creates feedback which is then used to improve students’ performance.” (Cambridge Assessment International Education, 2022) 
Bwriad yr aseiniad yma yw darganfod barn athrawon a disgyblion am hunan asesu ac asesu cyfoedion er mwyn mesur ei effeithlonrwydd wrth ystyried rôl asesu ar gyfer dysgu yn y cwricwlwm i Gymru. Ysgrifennaf yr aseiniad yma er mwyn gwella fy ymarfer proffesiynol ac i ddysgu mwy am ganfyddiadau plant am strategaethau Asesu ar gyfer Dysgu. Fy nghwestiwn ymchwil yw beth yw barn athrawon a disgyblion am hunan asesu ac asesu cyfoedion fel strategaeth asesu ar gyfer dysgu. O'r dyfyniad uchod gallwn ni weld bod asesu ar gyfer dysgu yn set o ddechnegau dysgu sydd yn gwella perfformiad plant trwy dderbyn adborth. Hunan asesu ac asesu cyfoedion yw ddau o'r technegau yma. Hunan asesu yw pryd mae plentyn yn asesu gwaith ei hunain ac asesu cyfoedion yw pryd mae plentyn yn asesu gwaith ei ffrind (Llywodraeth Cymru, 2010). Mae asesu ar gyfer dysgu yn chwarae rhan enfawr yn y cwricwlwm i Gymru. Mae hyn er mwyn hybu cynnydd yn drywydd dysgu disgyblion yng Nghymru (Llywodraeth Cymru, 2021).  Yn yr ymchwil yma rydw i'n rhagdybio y bydd canfyddiadau'r plant a staff yn wahanol a bydd y plant yn rhannu safbwyntiau annisgwyl. Yn yr ymchwiliad yma defnyddir yr agwedd fosaig er mwyn cynnwys llais y plant a’r offer ymchwil byddai'n defnyddio yw holiadur a chyfweliad.
Mae Asesu ar gyfer dysgu yn darparu cyfleoedd i athrawon i dderbyn adborth oddi wrth eu disgyblion ac i ddatblygu eu sgiliau asesu (Jones, 2005). Mae asesu ar gyfer dysgu hefyd yn meddwl rhoi gwybod i ddysgwyr am eu cynnydd er mwyn iddyn nhw allu gwella eu perfformiad (Jones, 2005). Mae yna bedair elfen o Asesu ar gyfer dysgu sydd yn cynnwys cwestiynu, adborth, hunanasesu ac asesu cyfoedion a rhannu'r meini prawf llwyddiant (Flórez, M. T. & Sammons, P., 2013). “Dylid cefnogi’r cynnydd hwn gydag amrywiaeth o ddulliau asesu sy’n galluogi’r dysgwyr ac ymarferwyr i ddeall ble mae’r dysgwyr wedi cyrraedd, a beth sydd angen iddyn nhw ei wneud nesaf.” (Llywodraeth Cymru, 2021). Dyma ddyfyniad sydd wedi dod o'r cwricwlwm i Gymru sydd yn pwysleisio'r pwysigrwydd o asesu ar gyfer dysgu ar effaith o hyn ar gynnydd disgybl. Mae'r ddwy strategaeth Asesu ar gyfer dysgu (hunan asesu ac asesu cyfoedion), yn cyflawni'r gofynion yma. Mae'r dull o hunan asesu yn gofyn i'r disgyblion i adlewyrchu ar eu gwaith (University of Reading, 2022). Trwy ddefnyddio'r dull hwn mae'r disgyblion yn feddwl a phenderfynu os ydyn nhw wedi deall y meini prawf ac ydyn nhw wedi perfformio'n dda mewn perthynas â'r meini prawf llwyddiant. Mae hyn wedyn yn galluogi nhw i ddeall ble maen nhw wedi cyrraedd yn y dasg. “Peer assessment involves students taking responsibility for assessing the work of their peers against set assessment criteria.” (University of Reading, 2022). Trwy ddefnyddio'r dull yma mae disgyblion yn rhoi adborth nol i'w cyfoedion ac felly yn datblygu gwell dealltwriaeth o'r meini prawf llwyddiant wrth gwblhau (University of Reading, 2022). Felly gall rhai dadlau nad yw'r strategaeth yma'n effeithiol iawn oherwydd mae rhaid i'r disgybl deall y meini prawf yn llawn cyn gallan nhw asesu ei hunain neu ddisgybl arall. “Er mwyn i asesu cyfoedion a hunanasesu fod yn ystyrlon, rhaid i ddysgwyr ddeall a chymryd rhan wrth lunio meini prawf llwyddiant.” (Llywodraeth Cymru, 2010). Yn ol Black et al (2004) mae disgyblion yn gweld hi'n anodd meddwl am ei waith fel set o gyrchnodau. Trwy feddwl am ei waith fel set o gyrchnodau maen nhw'n ennill rheolaeth dros ei waith sydd yn help enfawr wrth hunan asesu ac asesu cyfoedion. Yn ol Black et al (2004) mae asesu cyfoedion yn chwarae rhan mewn hunan asesu. Dywed Black et al (2004) mae asesu cyfoedion yn helpu i ddisgyblion cymryd beirniadaeth o ddifri oherwydd mae'n dod o'u cyfoedion yn lle athro/athrawes. Mae Black et al (2004) wedi nodi'r canlyniadau positif o ddefnyddio asesu cyfoedion o bersbectif athrawes. Dywed y papur "This has led to a well-established routine and only on extremely rare occasions have students failed to complete the work set. They take pride in clear and well-presented work that one of their peers may be asked to mark." (Black et al, 2004, t.14). O'r ymchwil yma gallwn ni weld mae defnyddio dull fel asesu cyfoedion yn ysgogi disgyblion i wella safon eu gwaith oherwydd y pwysau o rywun arall o'r un oedran yn marcio'r gwaith. Mae'r brifysgol Cornell yn cefnogi hyn gan ddweud bod asesu cyfoedion yn gwthio disgyblion i gymryd cyfrifoldeb dros eu gwaith, rheoli dysgu ei hun ac yn gwella ymrwymiad tuag at y gwaith (University of Cornell, 2022). O brofiad personol mae plant yn rhoi mwy o ymdrech mewn i'w gwaith os ydyn nhw'n ymwybodol bod asesu cyfoedion yn mynd i ddigwydd. Felly mae rhaid ystyried sut mae athrawon yn defnyddio'r dechneg. Os oes rhaid defnyddio'r strategaeth fel ffordd i ysgogi plant i weithio'n well efallai mai rhaid newid beth rydych chi'n dysgu neu'r ffordd rydych chi'n dysgu fel athro/athrawes. Yn ol Black et al (2004) mae'r sgil o hunan asesu ddim ond yn gweithio'n gywir os yw athrawon yn helpu'r disgyblion. Mae hyn yn gallu cymryd fwy o amser ac ymarfer. Mae athro yn bapur Black et al (2004) yn trafod y cymhlethdodau o ddefnyddio hunan asesu yn y dosbarth. Cred yr athro nad yw plant gyda'r sgiliau i farcio gwaith ei hunain ac mae'r proses ond yn gweithio'n llwyddiannus os yw amser yn cael ei threulio yn datblygu'r sgil. “I think the process is more effective long term.” (Black et al, 2004, t.14). Un ffordd syml i wneud hyn yw trwy ddefnyddio'r system goleuadau traffig wrth i blant hunan asesu eu gwaith. Ond cred John Dabell (2019) nad yw'r system goleuadau traffig yn effeithiol. “The self-assessment lights are dodgy. Children are not sufficiently knowledgeable to be able to make informed self-assessments.” (Dabell, 2019). Awgryma'r awdur yn yr achos yma nad yw plant wedi datblygu ddigon i allu gwneud penderfyniadau am safon eu gwaith yn annibynnol. O ganlyniad i'r holl waith a ffeithiau am y ddwy elfen yma, teimlaf fod hi'n ddiddorol i weld beth yw canfyddiadau'r athrawon i gymharu i ganfyddiadau'r plant. A yw athrawon yn ffafrio un strategaeth yn well na'r un arall? Mae'r ymchwil yma'n berthnasol i fy ymchwil i oherwydd mae hyn wedi gosod cefndir am y cwestiynau cyfweliad a chwestiynau holiadur.
Yn y gwaith ymchwil yma penderfynais i ddefnyddio'r agwedd pragmataidd a’r agwedd fosaig fel elfennau o'r ymchwil. Dywed Salkind (2010) bod yr agwedd pargmataidd yn caniatáu hyblygrwydd yn yr ymchwil ac yn ffordd gymysg i ddod o hyd i ganlyniadau. “This provides research flexibility and the ability to select the best possible methods,” (Salkind, 2010) Penderfynais i ddefnyddio'r agwedd pragmataidd er mwyn defnyddio dull cymysg yn yr ymchwil. Pwrpas yr agwedd fosaig yw cynnwys llais y plant yn yr ymchwil (Clark, 2005). “The Mosaic approach was developed in the context of research. But subsequent discussions with practitioners through conferences and workshops have led to its use by early years practitioners.” (Clark, 2005, t.12). Defnyddir y dull yma er mwyn sicrhau bod y plant yn cael eu cynnwys yn waith ymchwil ac i gynnwys canfyddiadau plant am eu profiadau dysgu. Mae'r dull yma wedi cael ei ysbrydoli o waith Reggio Emilia sydd yn gweld y plentyn fel person medrus ac yn rhoi pwyslais ar berthynas (Clark, 2005). Penderfynais i ddefnyddio’r ymagwedd fosaig er mwyn cael mewnwelediad o wir deimladau'r plant am y strategaethau maen nhw'n defnyddio yn y dosbarth. Yn y gwaith ymchwil yma benderfynais i ddefnyddio holiadur fel offer ymchwil. Holiadur yw set o gwestiynau sydd wedi ei dylunio er mwyn dod o hyd i ddata sydd yn gallu cael ei dadansoddi (Denscome, 2014).Mae holiaduron hefyd yn caniatáu i'r ymchwilydd casglu'r wybodaeth yn uniongyrchol (Denscome, 2014). Mae yna nifer o gryfderau o ddefnyddio holiadur fell offer ymchwil er enghraifft, mae holiaduron yn economaidd. Nid yw holiaduron yn costi lawer nag yn cymryd llawer o amser i ddylunio a chwblhau (Denscome, 2014). Noda Denscome (2014) bod holiaduron yn hawdd trefnu. Mae hyn oherwydd mae'r cyfranogwyr yn penderfynu pryd maen nhw eisiau llenwi'r holiadur mewn yn lle rhoi amser penodol. Un cryfder arall yw'r ffaith bod pob cyfranogwyr yn derbyn yr un cwestiynau sydd yn sicrhau tegwch (Denscome, 2014). Ond wrth ystyried y holl bethau positif am holiaduron mae rhaid ystyried y gwendidau o ddefnyddio holiadur yn waith ymchwil. Yn ôl Denscome (2014) gall holiaduron mynd yn rhwystredig i rai cyfranogwyr. Os yw'r cwestiynau yn llawn "tick-box" gall hyn fod yn ddiflas i'r ymatebwyr. Cred Denscome (2014) trwy ddefnyddio holiadur dyw'r ymchwilydd ddim yn gallu mesur onestrwydd yr atebion o'r cyfranogwyr fel galloch chi wneud mewn cyfweliad. Noda Baker et al (2012) mwy o gryfderau am holiaduron sydd yn cynnwys: mae holiaduron yn casglu llawer o ddata, yn caniatáu cyfranogwyr i fod yn anhysbys ac yn rhoi data meintiol ac ansoddol. Ond mae Baker et al (2012) hefyd yn nodi gwendidau holiadur sydd yn cynnwys: mae holiaduron yn cymryd amser i ddadansoddi, gall neb ymateb i'r holiadur ac mae'n gallu bod yn anodd creu holiadur effeithiol. Mae'r dystiolaeth yma'n ategu at bwyntiau Denscome ond hefyd yn cefnogi rhai o'r pwyntiau.  Penderfynais i ddefnyddio cyfweliad lled-strwythuredig yn y gwaith ymchwil hefyd. Cyfweliad yw set o gwestiynau sydd yn dod o hyd i farn/credoau/ gwybodaeth y cyfranogwyr er mwyn ddod o hyd i ddata (Denscome, 2014). Eto cyn penderfynu ar ddefnydd o gyfweliad roedd rhaid gwerthuso'r offeryn ymchwil. Cred Denscome (2014) bod cyfweliadau yn rhoi dyfnder i'r data ac nid oes angen llawer o offer. Mae cyfweliadau hefyd yn hyblyg ac mae'r gyfradd ymateb yn fwy uchel. Maent hefyd yn sicrhau bod yr atebion yn gywir trwy fod yn wyneb i wyneb gyda chyfranogwyr (Denscome, 2014). Yn ychwanegol mae Baker et al (2012) yn cefnogi hyn trwy ddweud bod cyfweliadau yn rhoi mwy o ddyfnder i'r data a gall yr ymagwedd cael ei addasu wrth fynd trwy (os oes angen) ac mae'r cyfranogwyr yn gallu siarad am amser hyr. Ond yn amlwg mae gwendidau i gyfweliad hefyd. Mae'r rhain yn cynnwys: gall cyfweliadau cymryd llawer o amser, gall atebion y cyfranogwyr fod yn gelwyddau ac felly yn annibynadwy (Denscome, 2014). Mae Baker et al (2012) hefyd yn cytuno gan ddweud bod cyfweliadau yn cymryd llawer o amser sydd felly yn anghyfleus yn ystafell dosbarth ac nid oes cyfle i'r cyfranogwyr aros yn anhysbys oherwydd mae'r cyfwelydd yn gweld yr atebwr. Digwyddodd y diwrnod ymchwil mewn ysgol gynradd cyfrwng Cymraeg. Rhoddais holiadur allan i aelodau o staff cyfnod allweddol dau ar lein trwy Microsoft Fforms. Gwnes i gynnal cyfweliad gyda chwech o blant blwyddyn pum aml allu er mwyn amrywio’r canlyniadau. Ges i bedair ymateb yn yr holiadur ar ffurf data meintiol ac ansoddol. Caiff hyn ei storio ar Microsoft Forms er mwyn cyfeirio nôl ato. Recordiais y cyfweliadau gyda'r plant a'i storio ar OneDrive gan gadw'r plant yn anhysbys ac i sicrhau cyfrinachedd. Ysgrifennaf drawsgrifiad o'r cyfweliadau gan eto sicrhau cyfrinachedd, Digwyddodd y cyfweliadau tu allan i'r ystafell dosbarth i osgoi tarfiadau yn ystod sesiwn iaith. Pe bawn yn ail-wneud y gwaith ymchwil yma eto byddai'n gofyn fwy o gwestiynau sydd yn hybu dyfnder i'r plant a hefyd cyfweld ar athrawon yn lle plant yn unig er mwyn casglu fwy o ddata. Hoffai hefyd arsylwi plant yn cymryd rhan yn y strategaeth hunan asesu ac asesu cyfoedion er mwyn eto casglu fwy o ddata a thystiolaeth. Bygythiad sydd yn dod gyda'r fath o ymchwil yma yw'r ffaith bod hi'n digwydd yn ystod amser gwersi ac yn torri ar draws wersi'r plant. Mae athrawon hefyd yn brysur iawn ac yn gweld hi'n anodd cymryd amser i gwblhau holiadur. Cyn cwblhau’r gwaith ymchwil roedd rhaid llenwi mewn ffurflen moeseg er mwyn cydymffurfio gyda chanllawiau BERA (British Educational Research Association) (gwelir atodiad 1.A). BERA yw cydgymuned sydd yn rhoi canllawiau am foeseg yn ymchwil addysgiadol (BERA , 2018). Roedd hefyd angen caniatâd o'r ysgol cyn dechrau er mwyn cadarnhau anhysbysrwydd a chyfrinachedd. Nid oedd yr ysgol wedi llenwi ffurflen caniatâd ond rhoi caniatâd ar lafar i ddechrau'r ymchwil. Esboniais i'r plant nid oedd angen iddyn nhw ateb unrhyw gwestiwn oedd yn neud nhw'n teimlo'n anghyfforddus ac roedd hawl gyda nhw i dynnu mas o'r ymchwil. Esboniais hefyd nid oedd y cwestiynau’n prawf a gofyn am farn oedd y cwestiynau (gwelir yn atodiad 1.a) Roedd rhaid esbonio hyn er mwyn cydymffurfio gyda chanllawiau BERA eto.
Yn ystod y gwaith ymchwil yma gellir gweld bod canfyddiadau plant ac athrawon am hunan asesu ac asesu cyfoedion yn wahanol iawn. Yn gyntaf hoffterau'r plant ac athrawon am y strategaethau. Y prif beth ddarganfyddai oedd mae plant yn mwynhau defnyddio'r dull asesu cyfoedion y fwyaf ond efallai am y rhesymau anghywir. Nid yw'r hoffterau'r plant ac athrawon yr un peth. Gallwn ni weld o atodiad 2.a) mae athrawon yn defnyddio'r dull hunan asesu'n fwy gyda 75% o'r cylch yn dangos hunan asesu a 25% yn dangos asesu cyfoedion. Ond wrth edrych ar ganlyniadau cyfweliadau (atodiad 3.a)) gallwn ni weld bod y plant yn mwynhau defnyddio asesu cyfoedion yn fwy. Dywed un aelod o staff yn yr holiadur maen nhw'n hoffi defnyddio hunan asesu "Er mwyn iddo nhw gweld eu camgymeriad a lle maen nhw wedi mynd yn anghywir" (atodiad 2.b). Cefnoga plentyn tri y safbwynt yma gan nodi yn ystod cyfweliad bod y strategaeth hunan asesu yn rhoi siawns i weld eu camgymeriadau (atodiad 3.b). Mae hyn felly yn cefnogi datganiadau University of Reading (2022) sydd yn nodi'r pwysigrwydd o ddefnyddio'r strategaeth i adlewyrchu ar eu gwaith. Ond mewn cyferbyniad â'r canfyddiadau hyn nid yw plant yn mwynhau'r defnyddio'r strategaeth. Gan edrych ar ymatebion cwestiwn un y cyfweliadau dywed pob plentyn heblaw am un fod gwell ganddyn nhw ddefnyddio'r strategaeth asesu cyfoedion (atodiad 3.a). Ond yn ystod cyfweliad plentyn pedwar, sylweddolais fod rheswm dros y penderfyniad yma. Dywed plentyn pedwar ei bod nhw'n hoffi defnyddio'r strategaeth asesu cyfoedion er mwyn rhoi sgor "perffaith" i'w ffrindiau (atodiad 3.c). Mae hyn felly yn cyd-fynd ag ymatebion dros hanner y plant yn gwestiwn saith y cyfweliad (atodiad 3.ch). Wrth edrych ar ganlyniadau'r cwestiwn saith dywed dros hanner y plant maen nhw'n credu bod eu ffrindiau yn rhoi sgorau gwell iddyn nhw os maen nhw'n defnyddio'r dull asesu cyfoedion (atodiad 3.ch). Mae hyn yn ddiddorol oherwydd gofynnais yr athrawon yr un fath o gwestiwn am y plant yn rhoi sgorau well i’w ffrindiau yn yr holiadur ac anghytunodd pob athro gyda'r safbwynt (atodiad 2.c). Yn y siart cylch gallwn ni weld cylch llawn goch sydd yn dangos anghytunodd pob athro. Yn yr achos yma mae barn y plant yn mynd yn erbyn barn yr athrawon. Roedd y canfyddiad hwn yn annisgwyl ac yn awgrymu efallai dylai fwy o amser cael eu treulio yn datblygu'r sgil. Dywedodd papur Black (2004) bod angen treulio amser ar y sgil hunan asesu ac felly yw hwn yn wir am asesu cyfoedion hefyd? Yw asesu cyfoedion hefyd ddim ond yn llwyddiannus os yw amser yn cael ei threulio yn datblygu'r sgil? Mae'r canlyniadau yma'n hollbwysig oherwydd gall athrawon edrych ar bersbectif y plant am y strategaethau maen nhw'n defnyddio yn y dosbarth i felly wella profiad dysgu'r plant a hefyd i wella'u perfformiad fel athro/athrawes. Elfen arall o'r ymchwil sydd angen cael ei thrafod yw'r problemau/ cymhlethdodau o ddefnyddio'r ddwy strategaeth. Gofynnais yn yr holiadur beth yw'r problemau o ddefnyddio hunan asesu ac asesu cyfoedion yn y dosbarth (gwelir atodiad 2.ch). Un o rain oedd y faith bod hi'n anodd i ddisgybl asesu gwaith os nad ydynt yn deall y gwaith. Noda athro arall bod y strategaethau yma'n cymryd amser yn y dosbarth (atodiad 2.ch). Dywedodd plentyn chwech yn ystod y cyfweliad bod asesu cyfoedion a hunan asesu yn cyrmyd amser (atodiad 3.d). Gallai weld sut y bydd y strategaethau yma'n cymryd amser ond trwy ymarfer y sgiliau yn gyson teimlaf y bydd yr amser mae'n cymryd yn lleihau. Fel y dywedais ar ddechrau'r ymchwil hwn mae Black (2004) yn dweud bod y strategaeth yma'n effeithiol yn hir tymor ar ôl i amser cael ei threulio yn datblygu'r sgil. Yn amlwg mae amser yn fryn mewn diwrnod ysgol ac felly mae ystyried os yw'r amser yn werth cymryd i gwblhau. Dywed plentyn pedwar yn ystod y cyfweliad bod hi'n teimlo'n rhyfedd yn marcio gwaith ei hunain (atodiad 2.dd). Gall hyn felly awgrymu nad yw plant yn teimlo'n ddigon medrus i allu asesu gwaith ei hunain. Bydd hyn yn cefnogi safbwyntiau Dabell (2019) am hunan asesu. Gofynnais gwestiwn ar ddiwedd y cyfweliadau plant a oedd yn gofyn a oedden nhw'n teimlo'n well yn marcio gwaith ei hunain os oes ganddyn nhw "tick-list" (atodiad 3.e) Dywedodd pob plentyn ond un bod nhw'n teimlo'n well am y proses. Gall fod nifer o esboniadau am y canlyniad yma. Gall hyn awgrymu diffyg hyder a phrofiad o ddefnyddio’r strategaeth hunan asesu. Noda plentyn tri nid oedd rhestr gwirio yn helpu ac roedd dal yr un pwysau. Mae hyn eto yn awgrymu bod plant ddim yn defnyddio'r dulliau digon os maent yn teimlo pwysau wrth asesu gwaith ei hunain. Maent hefyd yn dangos bod y plant yn teimlo'n fwy cyfforddus gyda rhestr gwirio sydd yn dangos ac yn cefnogi'r elfen o gefnogaeth wrth ddefnyddio'r strategaeth. Mae'r cwestiwn yma wedi eto cefnogi gwaith Black (2004) trwy ddangos bod angen cymorth ar blant i allu asesu gwaith ei hunain. Mae'r wybodaeth yma eto'n bwysig i athrawon er mwyn iddyn nhw allu cael mewnwelediad o deimladau'r plant i wella'u profiadau dysgu a gwella'u strategaeth asesu ar gyfer dysgu. Ond mae yna un peth mae'r athrawon ar blant wedi nodi sydd yn bwysig am y ddwy strategaeth yma. Dywed un cyfranogwr yn yr holiadur bod asesu cyfoedion a hunan asesu yn helpu plant i wella a dysgu o gamgymeriadau ei hunain ac eraill (atodiad 2.d). Dywedodd pob plentyn ond un bod nhw'n teimlo trwy farcio gwaith ei ffrind maen nhw'n gwella gwaith ei hunain (atodiad 3.f). Felly trwy ddefnyddio'r strategaeth o asesu cyfoedion mae plant ac athrawon yn gweld gwelliant yn waith y plant. Mae rhaid ystyried beth yw'r rhesymau am hyn. Yn brifysgol Cornell (2022) noda bod y strategaeth yn ysgogi disgyblion i weithio'n fwy caled oherwydd y pwysau o gyfoed yn marcio'u gwaith. Dylid cymryd y rhagdybiaeth hon yn ofalus ac mae angen ymchwil dyfnach i ddarganfod y rhesymau yma. Mae'r dystiolaeth yma hefyd yn dangos sut mae asesu ar gyfer dysgu yn hybu cynnydd yn gwricwlwm i Gymru trwy ddangos ble maen nhw wedi cyrraedd a sut i wella fel trafodais yn gynharach.
Nod y gwaith ymchwil yma oedd gwerthuso effeithlonrwydd strategaeth asesu ar gyfer dysgu ar raddfa fach a defnyddio offer amrywiol i gwblhau. Nod hefyd oedd gwerthuso'r offer a methodoleg a defnyddiais. Mae'r ymchwil wedi dangos bod canfyddiadau plant ac athrawon yn wahanol wrth ystyried y ddwy strategaeth hunan asesu ac asesu cyfoedion. Ar ôl gwblhau’r ymchwil teimlaf mai fy ymchwil yn cefnogi safbwyntiau Black (2004) trwy ddangos bod y strategaethau yn gweithio'n well os yw'r amser yn cael ei threulio yn datblygu'r strategaeth. Un canfyddiad pwysig yn yr astudiaeth hon yw'r ffaith bod pawb yn cytuno trwy ddefnyddio'r strategaeth asesu cyfoedion mae gwaith y plant yn gwella trwy ddysgu o gamgymeriadau eraill. Mae hyn yn hollbwysig er mwyn hybu cynnydd sef rhan allweddol o gwricwlwm i Gymru. O ganlyniad i'r astudiaeth yma byddai'n sicrhau i dreulio fwy o amser yn datblygu'r sgiliau asesu ymysg plant trwy gynnig cymorth a sesiynau yn gwella'r sgil. Byddai hefyd yn sicrhau nad yw plant yn gadael i ffrindiau agos marcio'u gwaith er mwyn sicrhau tegwch yn y proses. Byddai hefyd yn sicrhau nad yw'r plant yn teimlo unrhyw bwysau wrth ddefnyddio'r strategaeth. Mae'r gwaith ymchwil yma wedi gwella fy nealltwriaeth o asesu ar gyfer dysgu trwy ddarllen am farn athrawon sydd yn defnyddio'r strategaeth o ddydd i ddydd.  Mae angen ystyried y nifer o gyfyngiadaun yn yr ymchwil er enghraifft nid oedd cyfle i arsylwi yn yr ymchwil yma ac felly a fydd y canlyniadau yn wanhaol os oedd cyfle i arsylwi? Mae rhai o'r canlyniadau yn amwys ac felly teimlaf mai angen fwy o ymchwil tu ôl i'r rhesymau am rhai o'r canlyniadau. Teimlaf mai angen fwy o ymchwil mewn i rai o'r elfennau er mwyn sicrhau dyfnder a sicrwydd yn yr canlyniadau ac felly tro nesaf byddai'n gofyn cwestiynau gyda mwy o ddyfnder a hefyd cyfweld ag athrawon hefyd yn lle plant yn unig. Nid oedd  y proses yn gyfleus oherwydd roedd rhaid tynnu plant mas o'u gwersi ac roedd yr athrawon yn brysur iawn ac yn gweld hi'n anodd llenwi mas yr holiadur. Felly os oedd rhaid cwblhau’r ymchwil eto byddai'n creu amserlen o flaen llaw er mwyn i'r athrawon ar blant bod yn fwy ymwybodol o drefn y dydd.

